Document ID: 32007D0561

KOMISJONI OTSUS,
2. august 2007,
millega kiidetakse heaks muudatus Itaalia 2007. aasta veiste brutselloosi likvideerimise kavas (heaks kiidetud otsusega 2006/875/EÜ) seoses pühvlite brutselloosiga Casertas, Campania regioonis
(teatavaks tehtud numbri K(2007) 3692 all)
(2007/561/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artikli 24 lõiget 6,
ning arvestades järgmist:
(1)
Otsusega 90/424/EMÜ on ette nähtud võimalus saada ühenduse rahalist toetust otsuse lisas nimetatud loomahaiguste ja zoonooside (k.a veiste brutselloosi) likvideerimiseks, kontrollimiseks ja seireks.
(2)
Komisjoni 30. novembri 2006. aasta otsusega 2006/875/EÜ (millega kiidetakse heaks liikmesriikide esitatud loomahaiguste ja teatavate TSEde likvideerimise ja seire ning zoonooside ennetamise kavad aastaks 2007) (2) kiideti heaks Itaalia esitatud veiste brutselloosi likvideerimise kava ajavahemikuks 1. jaanuar 2007 - 31. detsember 2007.
(3)
Toiduahela ja loomatervishoiu alalise komitee istungil 5.-6. märtsil 2007 teatas Itaalia, et olukord seoses pühvlite brutselloosiga Campanias, eriti Caserta provintsis, tekitab muret.
(4)
Sellest tulenevalt on Itaalia nüüd komisjonile saatnud Casertas esineva pühvlite brutselloosi likvideerimise spetsiaalse kontrollikava, milles on ette nähtud tugevdatud erimeetmed seoses loomade identifitseerimise ja vaktsineerimisega.
(5)
Itaalia kavandatavad meetmed on vastavuses ühenduse veterinaariaalaste õigusaktidega ning eriti veiste brutselloosi likvideerimise ühenduse kriteeriumidega.
(6)
Seepärast tuleks Casertas esineva pühvlite brutselloosi likvideerimise spetsiaalne kontrollikava heaks kiita osana Itaalia 2007. aasta veiste brutselloosi likvideerimise kavast.
(7)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
7. juunil 2007 Itaalia esitatud Casertas esineva pühvlite brutselloosi likvideerimise spetsiaalne kontrollikava kiidetakse käesolevaga heaks ajavahemikuks 1. juuli 2007 - 31. detsember 2007.
Kontrollikava hõlmatakse nimetatud liikmesriigi veiste brutselloosi likvideerimise kavasse, mis on heaks kiidetud otsuse 2006/875/EÜ artikli 2 lõikega 1.
Artikkel 2
Käesolev otsus on adresseeritud liikmesriikidele.
Brüssel, 2. august 2007

Labels: 0
18
4
6